
! LE VAISEAU-FANTÓME. 


Spaima marii 


— Cine ştie? Ceea ce ai văzut poate foarte bine să nu fie decât 
un miraj, cum se întâmplă adesea pe vreme de furtuni şi călduri. 
Iti imaginezi că ai de-a face cu nişte apariţii fantastice şi 
supranaturale. Şi acestea nu sunt decât un fenomen optic. lată 
că în curând sunt treizeci de ani de când navighez şi în toată 
viaţa mea n-am întâlnit nici o fantomă adevărată! 

— Ei bine! Noi am văzut ceva foarte sigur şi nimeni nu va 
putea să conteste. Nu suntem nişte fricoşi. Putem fi crezuţi când 
spunem cá am văzut monstrul, ce s-a ivit în fata noastră cu o 
înfăţişare înfiorătoare. Ne socoteam cu toţii ca şi pierduţi. Da, 
chiar cei mai vechi mateloti, care nu ştiu de obicei decât să 
înjure şi să facă scandal, au îngenuncheat pe punte, deşi 
aproape că uitaseră cu totul să se roage. Ingrozitoarea corabie 
fantomă abia ne-a ajuns, că imediat un banc de ceaţă s-a întins 
peste mare, acoperind totul cu vălul său. In dreapta si în stânga 
am auzit mugind brizanţii. Mă şi întreb cum de n-am fost tintuiti 
locului pe stâncile acoperite de pâclă. Dar n-are importanţă! Din 
fericire, noi am ieşit din încurcătură şi când a dispărut ceata, 
corabia fantomă a dispărut şu ea! Dumnezeu şi Sfânta Fecioară, 
cărora eu m-am rugat în ceasul celui mai mare pericol, ne-au 
luat sub ocrotirea lor. Da, puteţi cu toţii să mă credeţi, cea pe 
care am întâlnit-o era olandezul zburător pe valuri, corabia 
fantomă, numită de către englezi „Flying Dutch”. 

Cel care vorbea aşa, un vechi lup de mare, îmbătrânit în 
meserie, era căpitanul unei corăbii spaniole, care ca urmare a 
unei destul de grave avarii survenită la velatură, se oprise în 
marele şi máretul port Havana, capitala insulei Cuba, acea regină 
a Antilelor. 

Bătrânul căpitan se adresa unui auditoriu numeros într-o 
cafenea marinărească. 

Un mare număr de ascultători, fără a nega cu grosolănie ceea 
ce afirma căpitanul atât de călduros, se arăta destul de 
neîncrezător. Insă majoritatea, cu  superstitia firească a 
marinarilor, admitea întrutotul povestea corăbiei fantomă. 

In epoca aceea, corăbiile nu navigau în convoi, escortate de 
flotile de vase de război, ca mai înainte. Morgan, îndrăzneţul 
erou al acestor mări, curátase Antilele de ceilalţi pirați. 

Regele mării, cum se intitula el însuşi cu mândrie, naviga 

probabil in acel moment pe lángá coastele Braziliei. 

Il ofensaserá portughezii, care posedau aici coloniile lor si 
Morgan, pentru a-i pedepsi, tinea sá le dea o lectie pe care sá n- 
o uite prea repede. 

Corăbiile spaniole şi franceze plecate din porturile ţărilor lor cu 
destinaţia spre colonii, navigau în cea mai mare parte a timpului 
izolate, mai cu seamă când erau puternic echipate şi înarmate, 
ceea ce era cazul cel mai frecvent, chiar şi pentru bastimentele 
comerciale ale armatorilor particulari. 

Este adevărat, câte unele din nave neglijau această măsură de 
precauţie şi le pândeau riscul unei surprize. 

Unele ar fi trebuit să sosească de multă vreme la destinaţie, 
unde încă mai erau aşteptate. Dar era sezonul furtunilor şi poate 
se rătăciseră sau se scufundaseră. 

In auditoriul care asculta aceste comentarii se găsea un 
personaj ce ocupa un loc foarte înalt în marina spaniolă şi care 
putea, dacă judecai bine, să trimită nişte corăbii care să caute 
navele semnalate printr-o absenţă prea prelungită. 

— In ce împrejurări ai văzut acel vas misterios pentru prima 
dată? a întrebat importantul personaj, care se arăta un pic cam 
sceptic. 

— A apărut deodată, a răspuns căpitanul spaniol pe un ton cu 
totul convingător. Noi navigam cu foarte puţine pânze pe o ceaţă 
deasă şi pe un vânt ce se schimba la fiecare clipă, în nişte ape 
destul de periculoase, deoarece erau străbătute de curenţi şi 
semănate cu stânci numeroase. Deodată, spre seară, am văzut 
ivindu-se din pâclă o corabie, căreia deşi îi lipsea o conducere, 
totuşi părea sigură şi de-abia se clătina. La această apariţie, 
marinarii au început să strige cuprinşi de spaimă: „Vasul 
fantomă, corabia fantomă!” Sunt un marinar bătrân. Am îndurat 
mai multe furtuni şi n-am cunoscut deloc teama. Ei bine! Am 
simţit cum îmi curge prin vine ceva ca o gheaţă când am văzut 
clar că această corabie se îndrepta spre noi. 

— Totuşi, cum era? a întrebat căpitanul portului, care începea 
să se simtă stingherit. 

— Pur şi simplu înspăimântătoare, a răspuns povestitorul. 
Avea precis înfăţişarea pe care am auzit adesea descrisă despre 
Flying Dutch. Asta nu era o halucinație. Dacă nu mă credeţi pe 
mine, întrebaţi-i pe oamenii mei. Ei vor jura că au văzut acelaşi 
lucru ca şi mine. Corabia înainta foarte real în întâmpinarea 
noastră. Coca îi era neagră ca smoala, tot neagră era şi velatura. 
In ciocul din faţă avea un imens cap de mort. Pe greement se 

reflectau şters nişte schelete ce făceau manevre. Un alt schelet 
părea să conducă la cârmă. Pretutindeni nişte flăcări albăstrui 
alunecau pe punte şi pe flancurile acestei nave, care se apropia 
cu o rapiditate înfiorătoare. Jumătate dintre noi şi-au pierdut 
capul, când deodată ceata a smuls monstrul din fata privirilor 
noastre. Singură doar rugăciunea ne-a salvat. Fără ea, corabia 
fantomă ne-ar fi dus irezistibil la pierzanie. 

A urmat o discuţie însufleţită. 

— Mai ales în preajma Capului Horn se ţine corabia fantomă, a 
făcut observaţia unul dintre căpitani. Intreaga lumea nu va şti de 
ce, cu toate că povestea-i autentică. Cu multă vreme în urmă, un 
olandez, căpitanul van Straaten a vrut să dubleze acest cap 
îngrozitor într-o zi de sfânta vineri. El a jurat că atunci când 
diavolul se va afla acolo, acesta îl va îmbogăţi. Diavolul n-a lăsat 
să i se spună de două ori şi i-a rezolvat repede socotelile. In 
noaptea aceea înspăimântătoare, corabia căpitanului van 
Straaten a dispărut fără urmă. Dar încă de pe atunci el a fost 
condamnat să rătăcească pe mare până la sfârşitul timpurilor. 
Acesta-i Flying Dutch, olandezul zburător, care scufundă toate 
corăbiile ce le întâlneşte. Fără a vă contrazice pe voi ceilalţi, 
trebuie să vă puneţi salvarea sub protecţia Preasfintei Fecioare, 
ce vă va trimite ceața salvatoare, fără de care corabia fantomă, 
care ziua se odihneşte pe fundul mării, veţi fi atraşi în adâncuri. 

După această vorbărie, a urmat o tăcere lungă. 

Superstitia era mai presus şi discuţia s-a aprins. Betiile cărora 
li se dădeau aceşti bravi oameni nu puteau defel să aibă ca 
rezultat scăderea tonului. Insă fără ca chestiunea să fie pusă la 
un vot hotărâtor, se părea că într-adevăr existenţa corăbiei 
fantomă nu mai era contestată energic decât de cei mai 
neîncrezători. 

Printre aceştia era şi căpitanul portului, care atunci când a 
părăsit taverna ca să se întoarcă la frumoasa lui casă, în care 
locuia la Havana, nu s-a clintit din scepticismul său de om 
superior. 

Soţia sa, cumsecade şi demna femeie ce-l aştepta cu 
nerăbdare, nu şi-a putut retine un exclamaţie puternică 
observând înfăţişarea întunecată a seniorului şi stăpânului său. 

— In numele cerului, Pablo, a strigat ea, nu cumva ai primit 
din întâmplare nişte veşti rele despre scumpa noastră fiică 
Catharina? 

— Nu, a răspuns onorabilul don Pablo de Ovideo. Nu te 
nelinişti, dragă femeie. Corabia care trebuie să o aducă pe 

Catharina cu siguranţă că n-a părăsit încă Spania. Dar am auzit o 
istorie surprinzătoare. Presupun de altfel că este exagerată în 
toate privintele. Marinarii sunt nişte oameni înclinați spre 
superstiții! Da, ca să-ţi spun deschis, mă tem mai mult pentru 
fiica noastră de furtuni, decât de corabia fantomă, pe care un 
căpitan venind din Spania pretinde că a văzut-o în drum. 

Privirea plină de curiozitate amestecată cu nelinişte, pe care 
sensibila sa soţie a îndreptat-o spre el, l-a făcut pe căpitanul 
portului să-i povestească femeii sale ceea ce auzise. 

— In ce mă priveşte, nu cred o iotă din asta, a reluat seniora. 
Niciodată în viaţa mea n-am întâlnit o fantomă. Insă ceea ce mă 
preocupă este copilul nostru drag, care trebuie să ajungă în 
acest moment în Antile. Ar fi trebuit să-i scrii clar ca să-şi amâne 
această călătorie până la un anotimp favorabil. 

— Ştii bine că asta am şi făcut, a reluat căpitanul portului. De 
altfel, linişteşte-te. Nu-i loc pentru spaimă. Corabia care o aduce 
pe fiica noastră este un bastiment solid şi bine construit. Şi apoi, 
oricât de furtunos ar fi anotimpul, vântul este foarte regulat, în 
aşa fel încât traversarea oceanului se face rapid. Un alt motiv 
foarte important care m-a determinat să nu mă opun ca fiica 
noastră Catharina să întreprindă acum călătoria, este 
certitudinea cá îndrăzneţul şef de pirați Morgan se află în drum 
spre coastele Braziliei şi că toate corăbiile ce vin din Spania pot 
trece marea fără primejdie. In sfârşit, cel mai însemnat motiv 
este acela că fiica noastră moare de dor ca să ne revadă şi că noi 
înşine n-am vrut să mai aşteptăm o vreme prea îndelungată. 
Dumnezeu şi Sfânta Fecioară să ne păzească dragul nostru copil! 

Căpitanul portului şi nevasta sa nu aveau decât acest singur 
copil. 

Când Ovideo, cu câţiva ani în urmă fusese trimis la Havana, 
Catharina rămăsese la bunici pentru a-şi termina educaţia. Acum 
ea nu dorea nimic altceva decât să-şi întâlnească tatăl şi mama 
în noua lor locuinţă, unde ea era aşteptată cu o iubitoare 
nerăbdare. 

— Totuşi, a obiectat timid demna femeie, nimeni nu reuşeşte 
să potolească aceste temeri, se vorbeşte de mai multe corăbii 
dispărute în ultimul timp! 

— Este adevărat, a răspuns căpitanul portului, dar acelea erau 
corăbii mici, slab înarmate şi echipate, cu carcase fără a fi în 
stare să reziste pe vreme rea. Se poate, de altfel, ca cea mai 
mare parte, dacă nu toate, să-şi fi schimbat pur şi simplu drumul 
şi să se fi refugiat în alte porturi. Deci nu-i motiv pentru 

presupuneri din cele mai rele. În afară de asta, trebuie ca în orice 
împrejurare să ne incredintám milei lui Dumnezeu. 

Mâhnită, soţia a trebuit să se mulţumească cu aceste cuvinte 
de consolare şi să aştepte cu răbdare şi resemnare 
evenimentele. 

Demnul don Pablo nu înceta să-i demonstreze că neliniştile 
sale erau cel puţin cu totul premature, căci fără nici o îndoială, 
corabia pe care se îmbarcase Catharina încă nu părăsise 
coastele Spaniei, cu toate că plecarea nu trebuia să întârzie. 

S-au scurs aşa mai multe săptămâni. Corăbiile semnalate ca 
dispărute nu reapăreau: de altfel, nu s-a mai auzit vorbindu-se 
prea mult de ele. 

Trebuia totuşi să se admită că mai mult decât probabil aceste 
nave izolate fuseseră victime ale violenţelor din ultimul timp. 

La Havana se aştepta mereu sosirea unei mari corăbii 
spaniole, care trebuia s-o aducă pe fata căpitanului portului, ca şi 
pe bătrâna sa doicá, de care tânăra nu se despártea niciodată. 

incepea să se pună întrebarea dacă nu naufragiase cumva 
corabia, sau mai degrabă, nu fusese distrusă de atacul vreunui 
flibustier, care să facă pe hoţul mării în absenţa lui Morgan. 

Totuşi, se mai refuza încă să se admită această eventualitate. 
După toate, era posibil ca plecarea corăbiei să fi fost amânată şi 
aceasta să se afle şi acum ancorată liniştit în portul său de 
înregistrare. 

Don Pablo încerca să se amăgească cu această presupunere, 
însă îşi ascundea rău îngrijorarea, nemaifiind în stare să-şi 
asigure soţia chinuită de cele mai îngrijorătoare presimtiri. 

Căpitanul portului se străduia cât putea mai bine să o 
liniştească pe tovarása lui de viaţă. 

Dar toate argumentele sale erau lipsite de siguranţă. Si 
sărmanul om se zbătea în aşteptarea dureroasă a unor veşti, 
care spunea el, nu vor întârzia să sosească. Şi într-adevăr, ele au 
venit. Insă nu acelea pe care le dorea. Nişte lovituri de tun 
anunțau într-o zi cá a intrat în port o nouă navă. 

Aceasta era o corabie mare cu un aspect impunător. 

Căpitanul portului era convins în sine că fiica sa se afla la 
bord, fiica sa iubită, pe care avea s-o strângă curând în braţe şi 
pe care o va duce triumfător la mama sa, a cărei dragoste merita 
pe deplin această fericire! 

— Repede, o ambarcatie! 

Cu forţa ramelor, el şi-a croit drum prin apa radei şi a acostat 
robusta navă, de pe care i s-a întins o scară. 

Dintr-o clipitá a fost pe bord. Căpitanul corábiei a venit să-l 
întâmpine. 

Prima întrebare a şefului portului s-a referit la fiica sa şi la 
nava ce o aducea. 

— Ei cum! N-a ajuns încă? a răspuns mirat ofiţerul, a cărui 
frunte s-a încreţit. Esmeralda, cu care a plecat fiica dumitale a 
pornit la drum cu cinci zile înaintea noastră. Este unul din cele 
mai bune bastimente ale noastre. Cum se face să nu fie încă 
aici? 

Căpitanul portului a rămas ca împietrit. Faţa lui, de obicei cam 
închisă la culoare, a devenit palidă, ca de mort. | s-a întunecat 
înaintea ochilor. Limba uscată şi buzele tremurătoare nu reuşeau 
să articuleze o vorbă. 

Când i s-a repetat si a fost asigurat că Esmeralda, máreata 
corabie la bordul căruia căreia era fiica sa trebuia să fi fost de 
multă vreme la Havana, dacă nu intervenise vreo nenorocire pe 
drum, inima nefericitului tată s-a frânt de durere si el s-a 
prăbuşit fără cunoştinţă pe punte. 


Naufragiul Esmeraldei 


Trebuie să ne reintoarcem acum cu mai multe săptămâni în 
urmă, la momentul când Esmeralda a pornit pe mare. Aceasta 
era una din navele cu care flota spaniolă se mándrea, de o 
construcţie recentă, solidă, care ţinea la drum, bine echipată şi 
puternic înarmată. 

Echipajul Esmeraldei era ales pe sprânceană. El se compunea 
în cea mai mare parte din marinari vechi. 

Insă din nefericire, cum se întâmplă de obicei, aceşti lupi de 
mare, destul de căliţi, destul de experimentați, trecuţi prin toate 
privatiunile şi toate primejdiile, împărtăşeau slăbiciunea comună 
a tuturor veteranilor oceanului: erau superstitiosi. 

Singur căpitanul făcea excepţie. 

El avea reputaţia de a fi în întregime refractar influențelor 
supranaturale si lua într-un râs batjocoritor toate poveştile 
mateloţilor săi despre fantomele mării: năluci, stafii, vedenii, 
strigoi şi alte duhuri rele. 

Fireşte, zgomotul sinistrei apariţii de care se pretindea că 
fusese observată recent în marea Antilelor nu se răspândise încă 
până în Spania. Această mare nu avea de altminteri nevoie de 
aşa ceva, pentru a o adăuga la proasta reputaţie de care se 
bucura din vremuri străvechi, în parte din pricina recifelor, în 
parte şi din pricina flibustierilor, care-şi stabiliseră şederea aici şi 
de unde produceau cele mai mari pustiiri. 

Insă Morgan, regele mării, era în acel moment, după cum am 
spus, departe de acolo, ocupat cu lupta împotriva portughezilor. 
Nimeni nu se temea deci de o întâlnire a Esmeraldei cu marele 
şef al piraţilor. 

In ce-i privea pe ceilalţi, nimeni nu îndrăznea să atace o 
corabie cu bordul înalt, îndeajuns de puternică prin ea însăşi şi 
prevăzută destul de bine cu toate mijloacele de apărare. Plin de 
încredere în echipajul său şi în soliditatea corăbiei, căpitanul 
avea obiceiul să spună că nu se temea de nimic, chiar nici de 
pavilionul negru! 

La bordul Esmera/dei se aflau o mulţime de călători, dintre 
care numai două femei. Catharina, fiica căpitanului portului 
Havana, şi cu ea, bătrâna şi credincioasa sa doică. 

Căpitanul, care după cum se ştia, respingea orice superstiție, 
părăsise portul într-o vineri, spunea el, ca să profite de vremea 

frumoasă si de vântul de asemenea favorabil, în ziua aceea, ca în 
toate altele. Însă în ochii matelotilor a pleca la drum într-o vineri 
nu prevedea nimic bun pentru restul călătoriei. 

După un oarecare timp, această teamă nu părea deloc 
justificată. 

Este adevărat, vremea era un pic cam furtunoasă şi adesea 
cetoasá, dar în general, călătoria Esmeraldei a fost scurtă si 
plăcută până la intrarea sa în golful Mexic. 

Aici a trebuit să navigheze cu băgare de seamă. Drumul spre 
Cuba trecea prin nişte meleaguri periculoase, presărate peste tot 
cu stânci amenințătoare. 

Bătrânii marinari aveau aerul îngrijorat, şi chiar căpitanul, a 
cărui faţă trăda preocupare, stătea aproape mereu pe dunetă. 

Nu-i plăcea înfăţişarea cerului. Totul prevestea o furtună, a 
cărei violenţă nu putea fi prevăzută, însă apropiata ei izbucnire 
era întotdeauna neliniştitoare în aceste ape primejdioase. 

Căpitanul, fără a ascunde gravitatea situaţiei, se baza pe 
îndemânarea şi experienţa sa. Si matelotii, care executau cu zel 
ordinele şefului lor, împărtăşeau această încredere în sine, care 
le făcea tuturor onoare. 

A izbucnit totuşi uraganul, însă nu cu atâta furie pe cât s-ar fi 
putut crede. 

Marea era umflatá si vijelioasă. Esmeralda se comporta 
vitejeste şi nu continua să înainteze mai puţin rapid. Ea a 
strábátut imediat locurile ce se stiau periculoase in aceastá parte 
a rutei. Furtuna părea deja să se potolească. 

Apoi s-a lăsat ceața, acea ceaţă cu totul caracteristică mării 
Antilelor, care urmează destul de frecvent după o furtună. 

Erau nişte bancuri de ceaţă, cum se numesc, care stânjeneau 
o parte din câmpul de observare, în alte părţi fiind în întregime 
liber. 

Aceste bancuri de ceaţă rămâneau adesea pe mare ore 
întregi, chiar şi zile, stânjenind navigația. 

Până atunci, Esmeralda trecuse foarte bine peste incidentele 
traversării. 

Căpitanul nu şi-a părăsit pe timpul nopţii postul de comandă 
de pe dunetă. A rămas şi toată ziua. Insă când s-a lăsat seara, 
bravul ofiţer, în ciuda puterii sale de rezistenţă şi a energiei, s-a 
simţit cuprins de oboseală. Furtuna părea să fi trecut cu totul şi a 
crezut că putea să ia un pic de odihnă binemeritată. 

— Căpitane, vezi bancul acela de acolo de ceaţă, la numai o 
milă de noi? Nu-mi inspiră mare încredere! 

— Ce poate să ne facă ceata aceea? a întrebat căpitanul. 
Vântul suflă mereu statornic şi corabia nu a ajuns încă la banc şi 
dacă nu vom vedea bine în faţa noastră, pilotul va şti pe unde s- 
o ia, deoarece cunoaşte bine traseul. Voi ceilalţi, matelotii, 
sunteţi mereu superstitiosi! Vă este teamă de aceste pături de 
ceaţă! Ele nu vă sunt totuşi mai necunoscute decât mie. Cea de 
acolo nu este mai primejdioasă decât altele ce se întâlnesc în 
fiecare clipă pe mare. Fii liniştit, bătrâne, asta nu ne va împiedica 
să ajungem la timp în port. 

incepea de-acum să se întunece. Căpitanul a aruncat încă o 
privire în jur şi s-a îndreptat spre scara ce ducea spre cabine. 

Sosit acolo jos, s-a întins îmbrăcat pe pat. Şi-a închis 
pleoapele, însă de-abia atipise un sfert de oră, că a rásunat un 
strigăt puternic de alarmă pe punte şi a tresărit brusc. 

Căpitanul a ieşit grăbit din cabină, a urcat în toată graba scara 
şi s-a năpustit pe punte. Nu se întunecase de-a binele şi se putea 
distinge la oarecare distanţă contururile unor obiecte. 

Căpitanul i-a observat pe mateloti înghesuindu-se unul de altul 
şi strigând cuprinşi de groază şi de teamă. 

De unde provenea această spaimă? 

— Căpitane, a strigat un matelot bătrân cu o voce foarte 
îngrijorată şi răguşită, priveşte! lată ce înseamnă să-ți ridici 
velele într-o vineri. Asta ne aduce nenorociri. Vezi acolo? Acela 
ce vine spre noi este olandezul zburător! 

Căpitanul a înaintat până la bordură şi a privit spre bancul 
cetos, care nu mai era departe si a văzut o corabie ciudată ce 
părea să zboare pe deasupra valurilor. Coca acestui vas era 
neagră precum cărbunele, neagră era şi velatura. La ciocul 
corăbiei se strâmba un enorm cap alb de mort. 

Chiar şi căpitanul, care totuşi era un om otelit, a simţit că-i 
trece prin membre un fior de gheaţă, văzând la cârma şi pe 
greementul acestei corăbii ciudate nişte schelete ce răspândeau 
străluciri palide. Erau nemişcate, însă nu inspirau decât teamă. 

De altminteri, nu se observa nici o fiinţă vie pe vasul fantomă, 
care continua să se menţină la marginea bancului de ceaţă, când 
apărând, când dispărând. 

— Olandezul zburător! urlau matelotii pierduţi. 

Cea mai mare parte cădeau în genunchi şi-şi ridicau mâinile 
spre cer. 

— Suntem pierduţi! strigau mereu. Vom pieri cu toţii! Corabia 
fantomă ne va târî în adânc. Olandezul zburător vine să ne ia. 

Şi într-adevăr, în fata ochilor acestor oameni înnebuniţi plutea 

sinistra corabie, cu velatura neagrá si echipajul de náluci, de- 
abia atingând creasta valurilor. Energicul căpitan a făcut apel la 
toată puterea sa de judecată şi de voinţă. Se simţea tulburat în 
faţa acestei apariţii macabre. 

Acum vântul sufla prin rafale mari şi scurte, cu răbufniri 
violente şi schimbări bruşte de direcţie. Acest fenomen nu-i rar în 
marea Antilelor. 

Esmeralda s-a înclinat într-un mod neliniştitor, vântul 
repezindu-se brusc în velele sale. Nava avea ruliuri şi tangaje 
înfricoşătoare. S-ar fi spus că era o epavă pornită în derivă. Şi de 
fapt nu era defel altă cauză, decât aceea că pilotul scăpase din 
mâinile ce-i tremurau bara cârmei. 

Căpitanul a alergat ca să-şi dea seama de această zăpăceală 
în mersul corăbiei, când deodată a perceput în imediata 
apropiere un zgomot mai ciudat şi asurzitor. 

Cunoştea prea bine acest zgomot: acesta era cel al brizantilor. 

— La cârmă! a strigat căpitanul cu toată puterea. Ce înseamnă 
asta? Cum! Nava este fără directie?... La cârmă, bunule 
Dumnezeu! 

Striga zadarnic: superstitiosul pilot îşi pierduse cu totul capul. 
Se lăsase în genunchi, chemând în ajutor pe toţi sfinţii din cer, 
dar incapabil să se ajute el însuşi. Căpitanul l-a îndepărtat cu 
asprime din drumul său şi a apucat bara. Insă era prea târziu. 
Valurile se rostogoleau înnebunite din toate părţile peste 
recifurile negre. S-a auzit un trosnet sinistru. Esmeralda dăduse 
peste un grup de stânci şi a rămas suspendată pe loc. 

In aceeaşi clipă, corabia fantomă a dispărut în ceaţă, ca si cum 
şi-ar fi îndeplinit misiunea. 

Strigátele matelotilor au sporit. Aceştia, atât de calmi, curajoşi 
şi disciplinati, erau acum ca scoşi din minţi. Nu mai executau nici 
un ordin. Căpitanul îşi epuiza puterile pentru a-i readuce la 
realitate. Dar nu-l mai ascultau. 

Insă ceea ce era mai greu încă nu venise! Când nava se lovise 
violent de roca de care se fixase, catargele zdruncinate de la 
bază până în vârf, s-au rupt şi s-au prăbuşit pe loc. Una din 
vergele catargului mare s-a desprins şi rupând încet cu greutatea 
sa greementul ce-i stătea în cale, a sfârşit prin a se prăvăli pe 
punte fără ca cineva să-i fi prevăzut căderea. 

A picat dintr-o întâmplare atât de nefericită, încât a zdrobit 
craniul căpitanului, singurul om în stare în acea situaţie critică să 
organizeze vreo salvare. 

Moartea căpitanului, pe care marinarii superstitiosi o atribuiau 

si olandezului zburátor, a fost semnalul unei debandade 
generale. 

In timp ce nava rămânea suspendată pe stâncă, vântul 
smulgea velele, valurile invadau puntea şi loveau surd flancurile 
corăbiei, care a început să se dezmembreze. 

— La bărci! La bărci! se striga din toate părţile. Să se salveze 
cine poate! Corabia este pierdută! Este imposibil să mai 
rămânem mult aici! Olandezul zburător o va trage în fundul 
adâncului. 

Pasagerii ce se îngrămădeau pe punte n-au făcut decât să 
sporească dezordinea şi confuzia. Aceştia strigau se jeluiau, se 
zbăteau ca nişte nebuni. 

Pilotul, căruia îi revenea comanda după moartea căpitanului, 
se comporta ca şi cum ar fi fost nebun, dând ordinele cele mai 
fără noimă. 

Toţi alergau de ici, de colo, vociferând cât îi ţinea gura, 
agitându-se fără rost, sau dimpotrivă, se împiedicau reciproc. 

S-a încercat să se pună bărcile pe mare. 

Una dintre acestea plutea de-acum pe valurile înalte, în timp 
ce matelotii şi pasagerii se aruncau în ea care mai de care. 

Consecințele dementei lor erau inevitabile: barca, oricât ar fi 
fost de mare, s-a supraaglomerat cât ai clipi din ochi. Un val 
uriaş a răsturnat-o şi din toate părţile n-au răsunat decât strigăte 
de disperare. Marea era prea năvalnică: nimic nu te ajuta ca să 
inoti. 

S-au înecat unii după alţii, cei mai multi simtindu-se epuizati si 
fárá nici o posibilitate de salvare, au sfársit prin a renunta sá 
reziste în fata sortii. 

Următoarea barcă a fost si ea repede încărcată ca si prima. A 
reusit totusi sá se indepárteze la vreo sutá de brate. Apoi asupra 
schifului s-a abătut un talaz puternic şi încărcătura sa 
omenească a fost înghițită de valuri. 

Nu mai rămăseseră acum la bord decât vreo câţiva marinari. 
Aceştia au pus pe mare o a treia barcă, şi datorită numărului lor 
redus, s-au îmbarcat fără necazuri. S-au îndepărtat de corabie 
vâslind la rame cu toată puterea, când deodată dinspre punte, 
pe care o credeau goală, a răsunat un strigăt de disperare. 

Pe corabia eşuată mai rămăseseră încă două fiinţe: fata 
căpitanului portului Havana şi bătrâna sa doică. 

Bătrâna femeie se tânguia de-ti rupea inima, si Catharina în 
lacrimi, întindea spre barcă braţele rugătoare. 

— Salvati-ne! Salvati-ne! plângea bătrâna doică. Nu ne 

párásiti! În numele Sfintei Fecioare, salvati-ne! 

Însă în nebunia lor, oamenii aceia nu se gândeau decât la un 
singur lucru: să fugă de locul unde văzuseră corabia fantomă. 

După vreo câteva minute, barca a dispărut în ceaţă. 

Nefericita Catharina contempla cu o privire fixă, buimacă de 
disperare, întinsa şi enorma mare. 

La rândul său, bătrâna femeie se ruga, striga, hohotea în plâns 
şi gemea vrednică de milă. 

— Taci! Taci! a strigat deodată Catharina, atingând uşor 
umărul aceleia care se îngrijise cu atâta fidelitate de tinereţea 
sa. N-auzi ceva? 

Din direcţia unde dispăruse barca, ajungea prin văzduh o zvon 
ciudat. S-ar fi spus că era larma unei lupte, în care se amestecau 
strigăte de mânie şi agonie. Infiorátorul vuiet a durat câtva timp. 
Apoi totul a intrat în tăcere. 

— Dumnezeule, ce poate să fie asta? a strigat Catharina. Mi s- 
a părut că au fost nişte oameni ce se zbăteau în ghearele morţii. 

Bătrâna femeie n-a fost decât puţin impresionată. Nu se 
gândea decât la soarta ce le ameninţa, pe ea şi pe tânăra fată ce 
i se dăduse în grijă. A reînceput să geamă şi să hohotească, 
invocând pe Dumnezeu, pe Fecioară şi pe toţi sfinţii. 

Şi vântul urla neobosit. Se strecura cu furie printre vele şi 
zdrentele greementului sfâşiat. Hula izbea cu lovituri de artilerie 
opera oamenilor, pe care o desfăceau şi o zdrobeau din toate 
părţile, grăbindu-se s-o facă să dispară în bucăţi. 

Tremurând şi înfiorându-se, cele două părăsite, mai implorau 
încă, într-o fierbinte rugăciune, sfârşitul sumbru ce le pândea. 

Marinarul misterios 


Catharina si bátrána doicá páreau definitiv pierdute. 

Cele douá párásite era stráns imbrátisate. Nu mai priveau 
înspre mare. Nu se mai gândeau la lucrurile pământeşti si îşi 
incredintau sufletele Creatorului. 

Deodată Catharina s-a ridicat. 

| s-a părut că aude nişte glasuri răguşite foarte aproape de 
corabie. 

Erau matelotii ce se reintorceau ca să le salveze? 

Bătrâna doică s-a ridicat şi ea, cu inima plină de o nouă 
speranţă. 

Insă i-a scăpat un strigăt de spaimă când a observat nişte 
oameni ce escaladau, cu o agilitate de necrezut, puntea corăbiei 
eşuate. 

Aceşti necunoscuţi aveau înfăţişare de marinari. Pânza 
gudronată cu care erau îmbrăcaţi şiroia de apă. 

Insă ceea ce bătea la ochi mai deosebit era felul în care erau 
înarmaţi. La cingătoare sub îmbrăcămintea gudronată purtau 
pistoale şi săbii scurte şi grele, care trebuiau să fie înfricoşătoare 
într-o luptă corp la corp. 

Totul la ei era sinistru, dar mai ales chipurile artificial 
înnegrite, pe care luceau nişte ochi sălbatici. 

Cea mai mare parte purtau bărbi. 

Aceşti oameni cu înfăţişare sălbatică, observând pe cele două 
femei s-au grăbit să alerge spre ele. 

Şi-au scos din teacă grelele săbii de abordaj şi plimbau în jur 
priviri îngrozitoare sub masca lor înnegrită. 

Această lipsă de rezistenţă îi mira şi aveau aerul de a se teme 
de vreo surpriză. 

Bătrâna doică a scos un tipát puternic şi s-a aruncat în fata 
tinerei stăpâne pe care a acoperit-o cu corpul său. 

— Hei! a strigat cu o voce aspră unul din invadatori. Spune-mi 
totuşi, bătrâno, se mai află oameni la bord şi câţi? 

— Nu-i nimeni, decât căpitanul care-i mort, lovit de o vergă, a 
răspuns bătrâna femeie tremurând. Mateloţii şi pasagerii au 
plecat cu toţii. Cei mai mulţi dintre ei trebuie să fi pierit. 

— Sunt cu toţii morti, a reluat omul. To garantez. Aşadar, 
într-adevăr nu există nimeni în cală? 

— Nu, nu! a replicat bătrâna femeie. Noi suntem singurele 

supravietuitoare pe corabie. Ai milá de noi! Salvati-ne, dacá 
sunteti buni crestini! In numele indurárii lui Hristos, salvati-ne! 

Aceste cuvinte au fost primite de un rás zgomotos si grosolan. 

— Ei, bátráno! a spus deodatá unul din ei. Pe cine ascunzi 
acolo? la te uită! Cine-i această persoană? Lasă-mă s-o văd 
puţin! 

Ticălosul a îndepărtat brutal într-o clipă pe sărmana femeie ce 
se opunea şi a descoperit-o pe frumoasa Catharina, care 
aşteptându-se la cel mai rău tratament, a căzut în genunchi pe 
punea umedă a corábiei. 

— Ah! a exclamat cinica brută cu un râs sălbatic. lată o 
pasageră diabolic de drăguță, cum nu se întâlnesc prea des pe 
corăbiile spaniole. Ce frumoasă şi încântătoare tânără! Vai, vai! 
Pe cuvântul meu, asta da! 

Insă omul nu era singur. Şi tovarăşii săi o devorau cu aceeaşi 
poftă nemásuratá pe delicata fată cu ochii lor inflácárati si 
strálucitori. 

Catharina era pierdutá! 

Au izbucnit strigăte mânioase si înjurături. A urmat o 
învălmăşeală sălbatică: fiecare voia s-o aibă el singur pe 
Catharina. 

Nefericita se zbătea scoțând strigăte de spaimă. 

Deodată peste bordaj a sărit un om. 

Avea faţa înnegrită ca şi a celorlalţi, şi ca şi ei, era înarmat 
până în dinţi. 

Insă trebuia să ocupe un loc preponderent printre aceşti 
oameni, căci nimeni n-a dat de înţeles că vrea să i se opună, 
când s-a apropiat şi cu un brânci puternic i-a îndepărtat pe cei 
care o asaltau atât de aproape pe tânăra fată. 

Acest om, foarte înalt, producea o impresie şi mai neplăcută 
decât sălbaticii săi tovarăşi. Nu părea făcut decât pentru 
masacre. Însă era evident obişnuit să comande ca şef şi stăpân. 

Când a văzut-o pe Catharina palidă ca un mort, îngenuncheată 
pe punte, gata să leşine, şi pe bătrâna doică ce se lupta cu 
îndârjită disperare ca să o apere pe draga sa protejată, el a părut 
mirat şi a avut o clipă de ezitare. 

Insă asta n-a durat decât o fracțiune de secundă. S-a apropiat 
de tânăra ce tremura şi a respins grosolanele personaje, care se 
străduiau, fiecare la rândul său, s-o ia cu sine pe nefericită. In 
jurul ei se formase un cerc. Omul s-a aplecat de la înălţimea sa 
ca să vadă mai bine chipul nobilei seniorita îngenuncheată. S-a 
retras un pas, aproape respectuos, şi s-a aplecat din nou în faţa 

ei. 

— Cine esti? Cum te numesti? a întrebat el cu o voce joasă pe 
tânăra fată, incapabilă să dea un răspuns. 

— Este Catharina de Ovideo, a strigat bătrâna doică, singurul 
copil al căpitanului portului Havana. In numele Sfintei Fecioare, 
scap-o pe nenorocită! ` 

Oamenii cu chipurile înnegrite au izbucnit din nou în râs. Insă 
ultimul venit, şeful, s-a aşezat hotărât în faţa senioritei, ca şi cum 
i-ar fi luat apărarea. ` 

— Intr-adevăr, a murmurat el pentru sine. Intr-adevăr, 
asemănarea este bătătoare la ochi, de netăgăduit! Ca si cum ar 
fi ea... mama sa... s-au scurs de atunci o mulţime de ani. 

El a ridicat mâna dreaptă cu o atitudine amenințătoare. 

— Inapoi, băieţi! a strigat cu o voce puternică. Primul din voi 
care o va atinge pe seniorita, îl voi dobori fără alte forme 
judiciare. 

La această declaraţie au răspuns nişte  mormăieli 
nemultumite. Însă nimeni n-a încercat să se pună de-a 
curmezişul hotărârii gigantului. 

Acest om era chiar şeful, temut de toţi. De altfel, înfăţişarea sa 
nu avea nimic liniştitor faţă de a celorlalţi. Aspectul lui era la fel 
de sinistru, cu ochi crânceni şi o gură crudă. Fără îndoială, voia 
să şi-o rezerve, ca şef, pentru sine pe tânăra fată. 

Catharina era la capătul puterii. O doborâse spaima. Când 
gigantul s-a întors, a văzut pe nefericita seniorita palidă ca un 
crin, în braţele doicii îngrozite. 

— Voi ceilalţi, a strigat atunci colosul oamenilor săi, scotociti 
corabia si luaţi ceea ce găsiţi. Insă mişcaţi-vă repede. 
Bastimentul nu va supravieţui mult. Şi observați cu atenţie 
semnalele, ca să vă reintoarceti. Ceaţa se îndeseşte din ce în ce 
mai mult. 

Ordinele şefului erau date pe un ton fără replică. Nu s-a auzit 
nici un protest, când luând-o în braţe pe fata leşinată, a pornit, 
făcând cu un gest scurt semn bătrânei femei să-l urmeze. 

Colosul a coborât într-o barcă amarată cu altele, ducând 
delicata sa povară, prin partea corăbiei eşuate nebătută de 
năpustirea furioaselor valuri. 

Bătrâna l-a urmat pe jumătate înnebunită de groază. El a 
desprins parâma care reţinea barca de navă, a apucat vâslele şi 
despicând valurile încă îndârjite, stârnite de recenta furtună, a 
pătruns în ceata deasă, care ca şi un văl cenuşiu ascundea 
resturile marii corăbii spaniole. 

Acesta a fost sfârşitul Esmeraldei. 

Se scurseseră de-acum două săptămâni si cu fiecare zi 
durerea sărmanilor părinţi ai Catharinei sporea. 

Soţia căpitanului portului se prăpădea văzând cu ochii. 

In fiecare zi i se ivea o fărâmă de speranţă de necrezut, de 
care se agáta nebuneste. 

insă nu era defel descurajată, continuând să creadă în 
posibilitatea unei salvări. 

Impotriva tuturor evidenţelor şi a raţiunii, nici căpitanul, nici 
soţia sa nu puteau să admită că draga lor fiică ar fi definitiv 
pierdută. 

Văzând-o pe soţia sa ofilindu-se şi consumându-se de 
amărăciune, Ovideo a luat o hotărâre energică. El a obţinut 
aprobarea de a prelua sub comandă o navă mare şi bine 
înarmată, ancorată în portul Havana, care să pornească imediat 
în căutarea Esmeraldei dispărute. 

S-a însărcinat să conducă expediţia şi şi-a luat un drăgăstos 
rămas bun de la dezolata sa soţie, care se agăța încă de acest 
ultim fir de aţă al speranţei. 

— Salvează-l pe copilul nostru! a strigat din toate puterile, 
plină de lacrimi, luându-şi adio de la Pablo. Adă-mi-o pe 
Catharina, altfel nu-ţi va rămâne decât să te rogi la mormântul 
meu. 

Dar căpitanul avea inima mult prea grea ca să-i poată 
răspunde. Călătoria ce o întreprindea era foarte nesigură, făcută 
la întâmplare. Insă voia să încerce totul. 

Corabia s-a îndreptat spre est, în regiunea unde această mare 
este presărată de sute de insule şi insulițe. Era de presupus cá 
numai acolo se putuse întâmpla nenorocirea Esmera/dei. Intr- 
adevăr, nava era destul de solid construită pentru a înfrunta fără 
teamă cea mai violentă furtună în largul mării. 

S-a preferat să se cerceteze mai întâi locurile unde se 
produseră deja nişte naufragii, dar nu s-a descoperit nici o urmă 
a Esmeraldei. Marea îşi păzea secretul său. 

In zadar s-au cerut vesti în alte porturi ale coloniei. Nimeni nu 
ştia ceva de nava dispărută. Pe de altă parte, informaţiile 
obţinute, care nu aveau nici o legătură directă cu scopul 
cercetărilor, erau supărătoare şi rău prevestitoare. 

Patronul unui mic vas de pescuit, pe care ceata şi furtuna îl 
împinseseră spre locurile pline de stânci, observase, este 
adevărat doar o clipă, pe olandezul zburător, şi lucru bizar, 

descrierea corábiei fantomá corespundea destul de precis cu cea 
pe care o dáduse ín taverna din Havana cápitanul a cárui 
povestire provocase o atât de vie senzaţie. i 

Ovideo nu acorda nici o atenţie acestor poveşti. Insă 
superstitiosii mateloti vorbeau mult de asta când nu se afla între 
ei. 

Ovideo a observat îngrijorarea sporită a oamenilor săi, care de 
altfel nu-şi ascundeau frica. A înţeles cá superstitia marinarilor 
era în stare să arunce corabia în cele mai mari primejdii, dacă cel 
mai neînsemnat incident i-ar determina să presupună că aveau 
de-a face cu corabia fantomă. Oricum, timpul ce-i fusese acordat 
se scursese şi prezenţa sa la Havana devenea urgentă. | se 
rupea inima, însă s-a văzut obligat să dea ordin de înapoiere. N-a 
mai descoperit urme la reîntoarcere şi corabia naviga spre vest 
cu capul spre Cuba. 

Ovideo se gândea cutremurat la durerea reînnoită a sărmanei 
sale soţii când va afla că nu mai trebuia să creadă că-şi va 
revedea copilul. 

Se lăsa seara, amurgise deja, când unul din marinari de la 
bompres a strigat cu o voce sonoră: 

— Ohe! Un vas! 

Şi omul a arătat ceva negru, pe care marea agitată îl clătina 
ca pe o jucărie. 

— Se află cineva în el? a întrebat Ovideo, care deja se 
apropiase. A 

— Este imposibil să spun, căpitane. In tot cazul, nu văd nici un 
vâslaş. Poate fi o ambarcatie smulsá de pe vreo corabie. 

— Bine! Aduceti epava la flancul corăbiei! a comandat Ovideo. 

Matelotii au executat. Timonierul a îndreptat corabia spre 
obiectul plutitor. A fost pusă o barcă pe mare, care a pornit spre 
ambarcatia în derivă ca s-o remorce până la corabie. 

— Căpitane, înăuntrul ei se află un om, au strigat de jos 
oamenii din echipaj. Pare să fie pe jumătate mort de foame şi de 
sete. 

— Aduceţi-l la bord. Nu vom lăsa niciodată fără ajutor un om în 
suferinţă, a spus Ovideo. Să fie dus în cabina mea. 

Matelotii au executat ordinul. Omul găsit pe vas a fost ridicat 
pe punte cu ajutorul parâmelor trecute pe subsuoară. Echipa s-a 
urcat la bord şi barca a fost suită pe locaşul său, în timp ce 
ceilalţi mateloti îl duceau la cabina lui Ovideo, pe omul epuizat 
de oboseală şi nevoi. 

Compătimitor, căpitanul a mers după el, când unul din 

mateloti l-a retinut si i-a soptit la ureche: 

— Cápitane, ai grijă! Omul pe care l-am găsit acolo este într- 
adevăr bătrân şi epuizat. Insă totodată are înfăţişarea unui 
flibustier dintre cei mai  primejdioşi, judecând după 
îmbrăcăminte, armele ce le poartă la centură si aspectul sáu 
sălbatic. Căpitane, acest om este unul din pirații ce au infestat 
de nu prea demult aceste meleaguri si ar fi mai bine să atârne de 
o funie! 

Un suflet mare si recunoscător 


Bravul căpitan de port n-a răspuns nimic. Don Pablo de Ovideo 
avea o inimă nobilă. Nu voia să vadă în fiinţa pe care o salvase 
decât un semen aflat în mizerie, care prin aceasta avea drept la 
compătimire. 

l-a întins chiar el ceva de mâncat şi de băut. După ce a înghiţit 
ceea ce-i oferise căpitanul, acesta a căzut într-un somn agitat, în 
timpul căruia a debitat de mai multe ori nişte fraze fără înţeles. 

Ovideo şi-a petrecut noaptea pe lângă om, şi când s-a sculat a 
doua zi dimineaţa, i-a dat din nou ceva de ale gurii. 

Omul salvat era destul de bătrân, însă avea o constituţie de 
fier. 

Şi-a revenit repede, neîntârziind să-şi recapete puterile. 

Cu el se petrecea ceva ciudat. Ochii îi exprimau mereu 
neîncredere şi întreaga lui atitudine arăta evident că nu se 
simţea deloc în apele sale. 

Insă căpitanul portului s-a abținut să-l întrebe. 

Se scurse o nouă zi atunci când Ovideo reintrând în cabină, l-a 
găsit pe om aşezat pe scaun. 

Ochii lui neîncrezători se fixau spre cei ai căpitanului într-un 
fel semnificativ, care-i cereau căpitanului să-i vorbească. 

— Te-am cules de pe mare şi ţi-am dat adăpost la bordul meu, 
a spus după ce a închis uşa după el. Unde trebuie să te duc pe 
uscat? 

Privirea bătrânului marinar trăda cea mai profundă uimire. 

— Pe cuvântul meu! Am crezut că mă duci cu voi la Havana, a 
răspuns el pe un ton ciudat. 

De parcă ar fi crezut că sub cuvintele lui Ovideo se ascundea o 
capcană. 

— Nu, a reluat spaniolul cu calm. De altminteri nu cred că 
doreşti asta şi mă înşel mult dacă spun că faci parte din oamenii 
lui Morgan? 

Omul s-a ridicat şi şi-a dus mâna la centură, pentru a-şi apuca 
armele ce le avea când fusese salvat. Insă nu mai erau acolo. 
Atunci fusese dezarmat şi dus pe jumătate mort în cabina 
căpitanului. 

— Ce spui, căpitane! a strigat străinul. Cine pretinzi că sunt? 

— Linişteşte-te, i-a replicat Ovideo pe un ton măsurat. Te-ai 
trădat singur când ai vorbit în delir. Am fost alături de tine şi am 

auzit totul. Din cuvintele tale reiesea cá apartii oamenilor lui 
Morgan. 

. Bătrânul a făcut o mişcare de parcă s-ar fi grăbit să iasă afară. 
Insă l-au trădat puterile şi a trebuit să se reaşeze. De altfel, 
spaniolul era atent şi l-a reţinut. 

— Ce vrei să faci? a întrebat el simplu. Eşti slăbit şi dacă vrei 
să fugi nu-ţi vei găsi decât moartea. Insă ţi-o repet, niciodată nu 
m-am gândit să te duc ca prizonier la Havana. Nu. Dacă te-aş fi 
întâlnit în vreo acţiune, ar fi fost cu totul altceva, atunci te-aş fi 
luat ca prizonier. Insă te-am găsit lipsit de orice ajutor şi ar fi fost 
o laşitate să arunc în prizonierat un om, pe care nefericirea l-a 
dat pe mâna mea. Nu uit că Morgan este duşmanul spaniolilor. 
Insă ştiu de asemenea cá acest extraordinar şef de pirați n-a 
comis niciodată până acum cel mai neînsemnat act blamabil. El 
luptă împotriva noastră ca la război, ca duşman loial şi niciodată 
n-a masacrat prizonieri fără apărare. Dimpotrivă, i-a lăsat să 
plece liberi. Niciodată Morgan nu a atacat un copil sau o femeie. 

Ochii marinarului străin străluceau ascultându-l pe Ovideo 
aducând omagii meritate lui Morgan. 

— Ascultă-mă, a continuat căpitanul portului Havana, ceea ce 
ai destăinuit în timp de febră în această noapte, am uitat. Nu ţin 
defel să-ţi aflu numele. Vom trece acum prin fata a numeroase 
insule. Alege locul unde vrei să te debarc pe uscat. Te voi părăsi. 
Trebuie să te reîntorci liber. Nu mi-aş ierta să te opresc. Cerul m- 
a pus la o grea încercare. Poate mă va răsplăti pe o altă lume că 
ţi-am redat libertatea. 

Marinarul străin a ascultat în tăcere. Dar se putea citi pe 
trăsăturile sale bronzate de intemperii ceea ce se întâmpla în 
sine şi emoția ce-l stăpânea. 

— Nu voi uita niciodată ce ai făcut pentru mine, a declarat în 
sfârşit cu un suspin adânc. Eşti o inimă nobilă, căpitane. Şi când 
stăpânul meu va afla ce mi s-a întâmplat, se va mira şi te va 
admira! Ei bine! Da, sunt unul din oamenii lui Morgan. Insă şeful 
meu este foarte departe! Nu ştiu când se va reîntoarce. Cu toate 
acestea, poate să apară subit, cum îi place să facă. Dacă vei voi 
să cobor pe insula Santa Cruz sau în vecinătate, îţi vei duce la 
culme generozitatea. Aici am găsit adăpost şi ajutor şi Morgan va 
fi informat de generoasa dumitale purtare faţă de mine. El va 
aprecia asta, el care pedepseşte pe cei nedrepti. Dacă nu uită 
niciodată o ofensă, va uita cu atât mai puţin un act de mărinimie. 

— Se va face cum doreşti, a reluat Ovideo cu un aer grav. 
Oamenii mei cu siguranţă că bănuiesc că eşti de ai lui Morgan. 

Însă trebuie ca ei să rămână doar cu presupunerea şi să nu stie 
că pe bord se află unul din oamenii regelui mării. Cel pe care l- 
am salvat nu va fi luat prizonier, ţi-o repet, şi nu am nevoie să mi 
se aducă mulţumiri. Insă dacă din întâmplare, care joacă un 
mare rol în viaţă, vei avea ocazia, tu sau căpitanul Morgan, într- 
una din numeroasele voastre călătorii, să auziţi vorbindu-se de 
naufragiul corăbiei Esmeralda, aş fi fericit să aflu ştiri despre 
asta. Mi-ai spus adineauri că Morgan se află departe de aici şi mi- 
ai distrus în felul acesta ultima speranţă. Nu era imposibil ca el 
să fi capturat corabia şi ca fiica mea să se găsească din 
întâmplare în captivitate. Oricum, nu ignor că Morgan, lasă de 
obicei să se întoarcă acasă pe cei ce se predau. 

Bătrânul marinar a clătinat din cap. 

— Nu, a spus el, Morgan nu este aici şi în această regiune nu 
mai există alţi pirați de când regele mării a curátat-o de ei. 
Corabia de care vorbeşti trebuie să se fi scufundat. Insă îi voi 
spune lui Morgan, care cunoaşte toate ungherele acestei mări a 
Antilelor, ca să se informeze de corabia pierdută. 

— Vai! Catharina mea! a izbucnit Ovideo, sármana mea, 
nefericitul meu copil! Cánd mi s-a vorbit de corabia fantomá, a 
fost o prevestire sumbrá pentru sansa mea. Asta mi-a provocat 
cea mai mare durere din viaţă. 

— Totuşi, despre ce vorbeşti? a întrebat bătrânul pirat, căruia i 
se trezise atenţia. Ce vrei să spui cu această corabie fantomă? 

Căpitanul portului nu ştia nici el cum ajunse să vorbească de 
olandezul zburător. Insă a povestit bătrânului marinar ceea ce 
ajunsese la toate urechile, ceea ce se auzise vorbind despre 
strania apariţie. 

Piratul a ascultat fără a pierde vreo silabă şi pentru o clipă 
ochii i-au strălucit în mod ciudat. 

— Intr-adevăr, cele petrecute pot fi nişte poveşti absurde, a 
spus el când Ovideo a terminat. Cu toate acestea, chiar 
dumneata spui că au dispărut mai multe nave fără a lăsa vreo 
urmă. Evident, un naufragiu se poate produce pretutindeni. Insă 
nu este mai puţin ciudat că atâţia oameni pretind că au văzut de 
puţină vreme corabia fantomă. Orice ar fi, Morgan va afla, şi 
după cum îl cunosc, va încerca în tot cazul să descopere 
misterioasa corabie. Căpitane, ai un caracter nobil şi pentru mine 
va fi o mare satisfacţie dacă aş avea bucuria să-ţi pot dovedi că 
şi flibustierii ştiu să-şi arate recunoştinţa. Aşadar, intentionezi în 
mod categoric să-mi dai drumul, cu toate că ştii că aparţin lui 
Morgan? 

— Intenţia mea este foarte categorică, a răspuns Ovideo pe un 
ton calm. Máine vom trece prin fata insulei Santa Cruz. Te voi 
lása sá pleci linistit cu barca ta. Am promis si cu sigurantá má voi 
tine de cuvânt. 

A doua zi dimineaţa, în apropierea insulei Santa Cruz, 
echipajul a rămas extrem de mirat văzând pe bătrânul marinar 
părăsind bordul pe barca sa. 

Ovideo l-a urmărit cu privirea până ce barca a dispărut după 
un promontoriu de pe coasta învecinată. 

Marinarii au rămas cu convingerea cá, în ciuda aparentelor, 
omul pe care-l salvaseră era cu totul inofensiv, altfel căpitanul cu 
siguranţă că nu i-ar fi dat drumul. 

Cutezătorul rege al mărilor lăsase în urma lui un mic număr de 
veterani, care i se păreau un pic nepotriviti pentru a-l servi, mai 
ales în greaua şi lunga campanie ce o întreprindea. Bătrânul 
pirat era unul dintre aceştia. Şi într-o zi când trecea singur într-o 
barcă uşoară dintr-o insulă într-alta, fusese prins pe neaşteptate 
de o furtună şi antrenat în larg, unde ar fi pierit dacă nu l-ar fi 
întâlnit corabia spaniolă. 

La Santa Cruz a găsit ajutor şi adăpost la nişte oameni aflaţi în 
relaţii cu flibustierii. Câteva zile mai târziu a sosit o şalupă de pe 
Insula Piraților, care avea misiunea să se intereseze de soarta 
piratului, a cărui absenţă provoca îngrijorare, şi camarazii săi au 
fost foarte uimiti şi bucuroşi să-l regăsească viu şi sănătos pe 
acela ce-l credeau că-l pierduseră. 

După câteva ore, şalupa era în drum spre insula lui Morgan. Pe 
aceşti oameni îi aştepta aici o nouă surpriză când au ajuns în 
zori. În golful izolat ce servea de port şi refugiu piraţilor se aflau 
la ancoră trei corăbii impunătoare. Două dintre ele purtau urme 
vizibile şi adânci de ghiulele de tun. Insă se ţineau încă bine pe 
mare. Toate trei erau încărcate cu o captură bogată şi în vârful 
catargelor flutura mândru pavilionul negru. 

— A sosit Morgan! A venit Morgan din Brazilia se striga cu 
bucurie din toate părţile. 

Tânărul şef, a cărui nouă lovitură îndrăzneață fusese 
favorizată de noroc, era aşezat în cabina sa când a fost anunţat 
bătrânul pirat, scăpat de la moarte şi din prizonierat de către 
mărinimosul Ovideo. 

Morgan îi acorda o mare stimă acestui bătrân, ale cărui răni 
primite pe vremuri, îi cereau, fără voia lui, să rămână în rezervă. 
El l-a salutat cordial şi de îndată veteranul i-a povestit aventura 

sa. 

— Sincer vorbind, a exclamat Morgan când bătrânul pirat a 
terminat, iată ce înseamnă un suflet mare. Mă simt răsplătit cá 
am lăsat întotdeauna echipajele corăbiilor pe care le-am abordat 
să se reîntoarcă la căminele lor. Acest Ovideo, cum îl numeşti tu, 
este un om cinstit. li sunt recunoscător în mod deosebit. Şi mi-ar 
plăcea mult dacă vreodată l-aş răsplăti în aceeaşi măsură pe 
acest brav ofiţer pentru serviciile ce ţi le-a oferit. 

Bătrânul pirat şi-a urmat povestirea. El a descris durerea 
nefericitului tată, menţionând dispariţia Esmeraldei, ca si cea a 
altor nave, şi a terminat cu istoria corăbiei fantomă, pe care 
multi marinar susțineau că o vázuserá. 

Morgan acorda o atenţie din ce în ce mai mare povestirii 
credinciosului sáu tovarăş. Asculta cu viu interes, cu ochi 
strălucitori şi când piratul a sfârşit, a luat o hotărâre. A pus mâna 
într-un fel deosebit pe umărul devotatului veteran şi i-a spus pe 
un ton grav şi impresionant: 

— Fără îndoială, nu-i deloc surprinzător dacă superstitia nu i-ar 
face pe oameni să vadă nişte lucruri care nu există. Insă nu mă 
voi bizui pe acest pretext ca să devin inactiv. Sunt regele mării şi 
vreau să ştiu ce se petrece în realitate pe întinsul meu imperiu. 
Mâine corabia pe care te afli va ridica ancora. Mă voi îndrepta pe 
meleagurile unde se crede că a fost văzută corabia misterioasă. 
Poate că-mi va fi dat de asemenea să mă întâlnesc cu acest 
compatriot, cu acest olandez zburător. 

Prin furtună şi primejdii 


Morgan însoțea întotdeauna cuvântul cu acţiunea: a doua zi 
dimineaţa a pornit pe mare. Insă întrucât din recenta sa 
expediţie în Brazilia, o mare parte din oamenii din echipaj se 
reîntorseseră obosiţi şi mulţi din ei răniţi, a fost obligat să ia cu 
sine de această dată mai mulţi dintre foştii veterani. i 

Aceştia erau oameni ce se evidentiaserá în sute de lupte. Insă 
dacă şi-au învins numeroşi duşmani, niciodată nu putuseră, şi 
chiar niciodată nu voiseră să-şi învingă superstitiile. 

Dimpotrivă, Morgan era cu desăvârşire scutit de această 
slăbiciune. Poate că n-ar fi fost rău să ţină mai mult seama de 
starea de spirit a echipajului, căci vestea s-a răspândit repede pe 
bord, că Morgan în nebuneasca lui îndrăzneală, ardea de dorinţa 
de a face cunoştinţă cu olandezul zburător. Această nouă ştire a 
stârnit preocupări supărătoare. 

— Căpitanul nostru este prea îndrăzneţ, spuneau piraţii între 
ei. Până acum i-am bătut pe toţi duşmanii posibili: pe englezi, 
portughezi, germani. Insă temeritatea lui Morgan nu se 
mulţumeşte cu asemenea acte de vitejie. lată că vrea să se 
măsoare cu olandezul zburător! Fantomele trebuie lăsate în 
pace. Nu le place să fie deranjate. Olandezul zburător este un 
monstru al infernului. Această corabie va fi în stare să-l ducă la 
pierzanie pe îndrăzneţul nostru căpitan. 

Evenimentele aproape că păreau să le dea dreptate încă de la 
început acestor oameni superstitiosi. La două zile după ce 
Morgan părăsise locul de ancoraj al insulei sale, s-a pornit o 
furtună îngrozitoare, şi atât de subit, încât şeful ce se găsea din 
întâmplare în cabina sa, n-a putut să iasă ca să ceară strângerea 
velelor. 

Ofiţerul de cart, dezorientat de violenţa bruscă şi sporită a 
vântului, a dat ordine greşite, în aşa fel încât rafala a făcut zob o 
parte din velatură şi a pricinuit o avarie la catargul velei de foc. 
Abia după câteva minute Morgan a ajuns pe punte. A fost auzită 
vocea lui ce străbătea văzduhul peste urletul furtunii şi mugetul 
brizanţilor. Dintr-o clipire de ochi confuzia ce ameninţa să se 
întindă pe bord a încetat. Piraţii s-au cátárat ca nişte pisici pe 
hobane şi pe vergi si au strâns velele zdrentuite, în ciuda vijeliei. 
Sa înlăturat partea ruptă a catargului velei de foc, în aşa fel încât 
să fie fixat acolo un catarg de furtună la prima acalmie. 

Corabia pirat îşi pierduse deja o parte din vechea sa mobilitate 
ca urmare a acestor avarii. Inainta cu mai multă greutate si 
bătrânii mateloti n-au întârziat să atribuie întâmplarea prin care 
treceau influenţei olandezului zburător. 

Insă marele şef al piraţilor nu se temea nici de moarte, nici de 
diavol, într-adevăr, asta era ceva proverbial. Şi-a continuat liniştit 
cursul, cu toate că avariile cauzate corăbiei de către furtună nu 
erau uşor de reparat pe drum. 

Oricât era de îngrijorat de manevre pe această vreme, Morgan 
nu scăpa nimic şi pretutindeni din ochi cel mai mic amănunt. El a 
dat ordin categoric să fie semnalată şi examinată cea mai 
neînsemnată epavă, căci se gândea mereu la mărinimia lui 
Ovideo. Poate se întâlneau totuşi nişte resturi care să probeze că 
acestea erau ale Esmeraldei dispărute şi această descoperire l-ar 
fi dus la altele. 

S-au observat într-adevăr câteva scânduri plutind pe valuri. Au 
fost prinse, însă nu s-a recunoscut nimic care să se refere la 
Esmeralda, mai degrabă la alte corăbii. 

Furtuna se liniştea tot mai mult, cu toate că mai sufla un vânt 
furios. Treptat, marea foarte îndârjită revenea la mişcări mai 
regulate şi odată cu acalmia a apărut ceata, destul de temutá în 
această regiune. Trebuia să se înainteze cu băgare de seamă. 

Bătrânii mateloti ar fi preferat o revenire a furtunii. Isi spuneau 
că în dosul acestor pături de ceaţă putea să se ascundă temuta 
corabie fantomă. 

Dar Morgan nu se lăsa cuprins de emoţii. El rămânea adesea 
ore întregi ca observator, pândind cele mai mici obiecte şi 
neînsemnate indicii, atât cât îi permitea starea atmosferică. 

Acum când marea era mai liniştită, a pus energic la treabă 
toată lumea ca să repare avariile. In afară de cele pe care le-am 
semnalat, s-a constatat o spărtură sub apă şi piraţii au trebuit să 
treacă la pompe. 

Bătrânii mateloti, care nu fugeau niciodată de povestiri 
îngrozitoare şi minunate, aprindeau imaginaţia camarazilor mai 
tineri deja îmbibaţi de credinţa intervenţiei supranaturalului în 
lucrurile cele mai obişnuite. Li se repeta cu înverşunare că nu era 
bine să fie căutată corabia fantomă şi că asta aduce nenorociri. 
In aşa fel încât pe navă domnea o teamă mare, dăunătoare 
disciplinei. 

S-a mai scurs o zi. Corabia înainta încet pe o mare din ce în ce 
mai primejdioasă. Morgan a recomandat pilotului să navigheze 
cu mai multă precauţie. Erau strânse toate pânzele, nelăsându- 

se decât o velă de furtună pentru a se prinde un pic de vânt, 
care să facă nava să înainteze. 

Morgan a revenit la cârmă, când s-a repezit în întâmpinarea lui 
un marinar bătrân. 

— Căpitane, căpitane! a strigat el, priveşte acolo lucrul acela 
care pluteşte în bancul de ceaţă. Nu este încă prea uşor de 
distins. Şi mai uită-te la flăcările albăstrui ce zboară încolo şi 
încoace la capătul vergelor, ca flăcările mari ale Sântului Elm! 
Acela-i olandezul zburător!... 

. Morgan şi-a întors privirea în direcţia ce i-o indicase marinarul. 
Intr-adevár, acolo, în lunga pătură de ceaţă, plutea la voia 
întâmplării ceva ciudat. 

Aceasta era carcasa unei corăbii negre ca pana corbului. 
Catargele şi vergele nu apăreau decât ca nişte umbre, însă în 
vârful lor ardeau nişte flăcări albăstrui, ce se reflectau pe 
greement şi pe velele negre. 

— Căpitane, a reluat clántánind din dinţi bătrânul matelot, pe 
care îl cunoştea ca unul din cei care în luptă demonstra un 
adevărat curaj de leu, e ceva lugubru şi diabolic. Uite acolo nişte 
morţi, nişte schelete albe, care lucesc pe greement. De 
asemenea, se află un schelet care ţine cârma! 

Câteodată şi subit înfricoşătoarea viziune apărea foarte clar, 
apoi redevenea confuză. Asta deoarece corabia se ţinea mereu 
pe marginea bancului de care părea să profite pentru a se 
ascunde când îi plăcea. 

Echipajul corăbiei pirat era în prada unei emoţii extraordinare. 
Aceşti oameni, de o îndrăzneală ce trecea de limitele curajului în 
vâltoarea celor mai mari primejdii, acum tremurau vizibil, ca 
nişte frunze. 

Când Morgan a constatat această groază, s-a întrebat dacă nu 
se încredea prea mult în oamenii săi, dacă energia voinţei sale 
servise renumelui şi prestigiului sáu, nu mai puţin ca afecțiunea 
pe care aceştia o aveau faţă de el, erau de ajuns ca să 
contrabalanseze în aceste suflete slabe influenţa deprimantă a 
superstitiei. 

Corabia pirat a intrat în acest moment într-o mare liniştită. Ea 
a plutit încet înainte până la cinci sute de stânjeni de norul de 
ceaţă şi de misterioasa navă, care s-a ascuns într-o clipă. 

— O barcă pe mare, a strigat Morgan pe punte cu vocea sa 
tunătoare. Cine vine cu mine? Voi merge spre corabia aceea. 
Vreau să-l văd foarte bine şi de aproape pe olandezul zburător! 

Toti oamenii au rămas înţepeniţi, cu ochii mari deschişi si 

buimaci. Nu-si credeau urechilor. 

Morgan avea ratiunile sale de a se duce mai întâi cu barca 
pentru a face o recunoastere. Bánuia existenta unor curse si nu 
voia sá se apropie imediat cu corabia sa de vasul misterios. Asta 
avea sá se facá mai tárziu. 

— Repede barca pe mare! Dacá nimeni nu vrea sá má 
însoţească, ei bine! Voi merge singur cu credinciosul meu Andre. 
Secáturile pot să aştepte, să rămână aici pe corabie. 

Bătrânul francez Andre, care îl crescuse, ca să spunem aşa, pe 
Morgan atunci când servea pe corabia tatălui său, era de-acum 
alături de căpitan. L-ar fi urmat la nevoie până în infern. Însă 
atunci i-a apucat ruşinea pe piraţii mai tineri. Peste două duzini 
dintre ei s-au apropiat spontan şi faţa lui Morgan a strălucit de 
bucuria ce o încerca văzând efectul exemplului său personal. 

— Nu-mi trebuie atâţia, a spus el apăsat. Sunt de ajuns şase 
flăcăi voinici. Si tu, Andre, tu rămâi la bord. Iti voi transmite în 
ordinele mele, pe care le vei executa într-o clipă, de îndată ce vei 
simţi că este momentul să vii. Aşadar, şase dintre voi, vitejilor, 
coborâţi repede în barca mare. Insă aveţi grijă s-o puneţi pe 
mare în partea opusă a bancului de ceaţă. Si grábiti-vá! 

Ordinul a fost executat în câteva minute şi marea barcă s-a 
clătinat pe valuri la flancul corăbiei. Au sărit şase oameni la 
rame, care la recomandarea lui Morgan au fost înfăşurate cu 
nişte cârpe vechi. 

Curajosul căpitan a strecurat încă vreo câteva cuvinte cu voce 
joasă lui Andre, ca să-şi completeze în secret instrucţiunile sale. 
Apoi a sărit la rândul său în barcă. Ambarcatia a intrat în ceaţă, 
care o ascundea în întregime. Morgan s-a îndreptat nevăzut pe 
calea ce ducea spre locul unde corabia fantomă apărea şi 
dispărea alternativ în vaporii cenusii ai páclei. Inainta fără 
zgomot, de parcă ar fi alunecat pe deasupra valurilor. Deodată 
ceva întunecat, ce părea fără contururi, s-a ivit în mod hidos din 
întunecime. Era carcasa neagră ca şi cărbunele a corăbiei 
fantomă, ce se ridica foarte aproape de barcă. 

Morgan a văzut clar flăcările albăstrui ce luminau velele negre 
şi scheletele albicioase cocotate, nemiscate, pe greementul 
acestui ciudat si sumbru bastiment. 

Pe corabia fantoma 


— Fiţi calmi, a şoşotit şeful oamenilor săi, care deschideau 
peste măsură ochii în faţa înfricoşătoarei apariţii. Vedeţi bine că 
nu este o fantomă, ci o corabie din lemn, a cărei cocă e vopsită 
în negru. Dacă acesta-i olandezul zburător, nu-i realizat decât 
dintr-o jalnică navă. Apropiaţi-vă încet si evitati orice zgomot. 
Restul va veni la timpul său. Să aveţi numai încredere. 

Cei şase mateloţi şi-au muşcat buzele ca să-şi reţină 
clántánitul dinţilor. Simteau că prin membre le trecea un fior de 
gheaţă. Foarte aproape de această enormă carcasă, ei încă şi 
închipuiau că în realitate ceea ce vedeau nu era decât o umbră 
de corabie şi nici nu putea fi altceva, de vreme ce era chiar 
olandezul zburător, aşa-numita corabie fantomă. 

De altfel, pe ciudata corabie nu se mişca nimic şi nu se auzea 
nici un zgomot. Precis că tocmi această tăcere părea să-i tulbure 
pe bravii marinari din barcă, pentru că nu şi-o explicau. Morgan, 
care nu lăsa să i se vadă nici un semn de emoție, le-a arătat cu 
mâna masa neagră a corăbiei. 

— Fiţi atenţi! vedeţi Acolo coborând o scară din parâme, o 
adevărată scară din parâme, ca acelea folosite pe toate navele. 

Morgan a apucat-o şi a fixat această scară, amarând-o de 
barcă. 

— Atenţie! a şoptit el din nou oamenilor săi. Rămâneţi în barcă 
în timp ce eu má voi urca pe această scară. Să-mi ráspundeti de 
îndată ce auziţi vocea mea. Nu mai înainte! 

Uşor ca o pisică, s-a agăţat valvârtej de scara de funii până la 
bastingajul  misterioasei corăbii. Acolo, Morgan s-a oprit 
înghemuit, însă numai o clipă, atât cât să-şi scoată sabia din 
teacă şi să ia în mâna stângă un pistol încărcat. Fără zgomot şi 
suplu ca o panteră, a sărit pe punte aproape de cârmă. 

Schelete acelea erau adevărate, chiar de oameni, fiind prinse 
de hobane cu ajutorul parâmelor. Pe albicioasele oseminte se 
jucau nişte flăcări albăstrui, ce proveneau de la nişte mici olite 
din fier atârnate de vârful catargelor, în care ardea ceva. 

— Comedie, paradă, sunt toate acestea! şi-a spus el. lată-i pe 
escrocii care răspândesc cu înfumurare teroarea în rândul 
oamenilor curajoşi!... Insă asta dovedeşte că această corabie 
bizară conţine şi nişte indivizi ascunşi undeva pe aici. 

A privit cârma şi a văzut şi acolo un schelet fixat îndemânatic 

cu ajutorul unor tije si fire metalice. Párea sá tiná cárma si sá-i 
imprime directia de mers. Insá Morgan si-a dat seama cu 
uşurinţă cá această cârmă se manevra în realitate dintr-un loc al 
intrepuntii de la prova navei. 

Întreprinzătorul căpitan îşi ţinea ferm în mână sabia. Avea 
degetul pe trăgaciul pistolului, gata să tragă. Cu hotărârea ce 
sfida şi moartea, de care dăduse adesea dovadă, a ieşit din 
ascunzătoare şi a înaintat descoperit pe puntea teugei, ce era 
iluminată fantastic de flăcările albăstrui. 

Deodată i s-a părut cá aude o chemare înăbuşită, un fel de 
strigăt înfundat, care exprima, cum i se părea, o imensă 
surprindere, care în tot cazul, nu putea să fie scoasă decât de o 
voce omenească. Morgan s-a oprit scurt şi a rămas nemişcat. A 
văzut ridicându-se un tambuchi şi au apărut câteva siluete. Ceva 
a fulgerat, fără îndoială o armă îndreptată împotriva sa, apoi o 
alta de alături. Insă Morgan era pregătit şi a fost mult mai 
prompt. O scăpărare, o bubuitură, apoi un strigăt puternic... şi 
una din siluete a dispărut prin deschizătura tambuchiului şi s-a 
auzit un corp rostogolindu-se dedesubt. 

Din tambuchi a pornit un alt fulger, însă Morgan s-a lăsat rapid 
în jos şi pe deasupra capului s-a auzit fluierând un glonţ. Din 
două salturi uriaşe a fost lângă tambuchi şi aici a împins în jos o 
lovitură de sabie. Din nou a răsunat un strigăt puternic, un fel de 
urlet, urmat de un horcăit. 

— Sáriti în ajutor, băieţi, a strigat atunci Morgan cu voce 
puternică. La mine, vitejilor! Ne vom lupta. Aici pe navă se află 
nişte oameni. Nişte fiinţe în carne şi oase ca şi noi. Camarazi, 
urcați repede! 

Morgan nu a aşteptat mult. De la prima lovitură de pistol, cei 
şase pirați din barcă porniseră de-acum pe scara de funii. Au 
escaladat bastingajul, înarmaţi până în dinţi. Dispăruseră toate 
temerile superstitioase. Nu aşteptau decât chemarea şefului. N- 
au putut totuşi să se abţină să nu dea un pas înapoi găsindu-se 
în faţa scheletului de la cârmă. Insă din nou a răsunat chemarea 
lui Morgan. Ei l-au văzut învârtind sabia şi lovind puternic 
deasupra deschiderii unui tambuchi, de unde izvorau nişte 
siluete întunecate. 

— Apropiaţi-vă, bravilor, a strigat el observându-i. Aici trebuie 
să ne batem. Repede! lată-i pe laşii impostori care formează 
echipajul acestei nave şi care au organizat această caraghioasă 
şi sinistră punere în scenă. 

Puntea pretinsei corăbii fantomă furnica acum de bandiți cu 

chipuri innegrite. 

Alergau grábiti spre locul unde Morgan si oamenii sái luaserá 
pozitie. Au fost primiti cu lovituri de pistol. Pe primii care s-au 
aventurat prea mult, Morgan i-a întins la picioarele sale. 

Fireşte că Morgan şi cei şase credincioşi tovarăşi ai săi erau în 
chip fatal coplesiti de numărul lor. Insă viteazul căpitan se baza 
pe fidelul sáu Andre, care de-acum trebuia să fi avertizat 
impuscáturile. ` 

Si n-a fost deloc deceptionat. In ceatá, foarte aproape de 
corabia fantomá, a apárut o masá uriasá, ce se apropia fárá 
ezitare. Era corabia lui Morgan si pe puntea ei, numerosul sáu 
echipaj, gata de abordaj şi de luptă. 

— Camarazi, strigase bătrânul Andre, de îndată ce au rásunat 
primele împuşcături. Căpitanul nostru se luptă cu nişte oameni 
ca şi noi, în carne şi oase. Nu-i decât un laş şi un ticălos cine mai 
poate să rămână în urmă! Pilotule, îndreaptă corabia spre vasul 
misterios! Trebuie să zburăm în ajutorul căpitanului. 

Dacă vitejii mateloti ai lui Morgan aveau încă oarecare teamă 
să-şi înfrângă credinţele superstitioase, cuvintele usturătoare si 
înflăcărate ale lui Andre nu şi-au produs mai puţin efectul. De 
îndată ce cele două corăbii au fost bord la bord, căngile de 
abordaj au intrat cu scrâşnet în lemnul foarte material al 
fantomei. 

Piraţii au avut un moment de ezitare când s-au găsit la câţiva 
paşi de schelete. Insă o privire aruncată spre inválmásealá i-a 
convins că aveau de-a face cu muritori ca şi ei. Furiosi si rusinati 
de credinţa lor fără rost, au sărit în masă pe punte şi s-au repezit 
cu turbare asupra cinicilor ticăloşi cu feţe negre. 

Pentru asemenea mârşavi, pentru nişte impostori ce se 
foloseau de supranaturala lor înşelăciune şi de crimă, nu putea 
exista milă. Aceştia au înţeles ce îi aştepta auzind rostindu-se 
numele lui Morgan. In disperarea lor, asta i-a făcut să-şi 
sporească curajul şi să se bată cu înverşunare. 

Pe de altă parte, si matelotii de la pavilionul negru, care în 
sfârşit îşi reveniseră pe de-a întregul, îşi demonstrau cu 
prisosintá vitejia. Puntea acestei corăbii înspăimântătoare era 
roşie de sânge. Oamenii cu faţa înnegrită nu puteau să reziste în 
fata acestei furii. Cădeau unul după altul cásápiti de piraţii lui 
Morgan, care şi el era în iureşul cel mai furios al luptei. La un 
moment dat, căpitanul s-a încleştat cu un fel de gigant, pe care l- 
a doborât cu o lovitură de sabie. 

Colosul s-a rostogolit pe jos cu un uruit surd şi Morgan a 

trebuit să se întoarcă împotriva altor duşmani. 

— Scotociti corabia de la punte până în cală, a strigat Morgan 
cu o voce răsunătoare. Vedeţi dacă se mai găsesc încă persoane 
în viaţă! 

El a revenit spre gigant, care făcea eforturi să se scoale. 
Morgan şi-a ridicat sabia ca să-i dea lovitura de graţie acestui 
colos, când deodată a auzit izbucnind din tambuchi, aproape de 
care era întins banditul, vocea unei tinere fete ce striga: 

— Opreşte-te!  Opreşte-te! Nu-l ucide! El m-a protejat 
împotriva tuturor acestor sinistri bandiți. Mi-a salvat onoarea! Te 
implor, cruţă-l! 

Morgan a văzut atunci cu mirare o încântătoare tânără fată 
ieşind afară din tambuchi, ce s-a apropiat în fugă şi s-a aşezat 
înaintea colosului. 

Apoi a văzut ieşind din tambuchi o altă femeie, de data 
aceasta o bătrână, care s-a grăbit pe cât a putut şi s-a alăturat 
tinerei. 

— Cine eşti? a întrebat Morgan surprins. Spui că acest om te-a 
salvat? Explică-mi! 

Tânăra fată a aruncat asupra mândrului căpitan o privire 
timidă, aproape înspăimântată. 

Insă înfăţişarea lui Morgan era făcută să trezească mai curând 
încredere decât teamă. 

— Elibereazá-l, senior! l-a implorat tânăra fată. Mă aflu aici ca 
prizonieră, la fel ca şi bătrâna mea doică. Suntem singurele care 
am supravieţuit pe o navă spaniolă, care mai mult de o lună în 
urmă a eşuat pe aceste stânci. Acest om negru întins aici pe jos 
m-a apărat de brutalitatea tovarásilor săi. 

— Şi care este numele tău? a întrebat Morgan cu o grabă 
evidentă. 

— Sunt Catharina de Ovideo, a răspuns liniştită tânăra fată. 
Tatăl meu este căpitanul portului Havana. Locuieşte acolo 
împreună cu sărmana mea mamă. 

— Ce soartă ciudată! a spus Morgan uimit şi bucuros. Te-am 
cunoscut, cel puţin după nume. Tatăl tău a salvat viaţa unuia din 
oamenii mei şi i-a acordat libertatea. Şi eu, la rândul meu, am 
plecat în căutarea Esmeraldei. Fii fără nici o teamă, seniorita! Eu 
sunt, este adevărat, un căpitan de pirați, însă sunt Morgan. Iti 
dau cuvântul meu că îi vei revedea, sănătoasă şi salvată, pe 
dragii tăi părinţi. 

Auzind de temutul nume de Morgan, tânăra fată s-a dat 
instinctiv îndărăt. Insă asigurările nobilului şef al piraţilor i-au 

redat imediat blándei Catharina seninátatea. 

Morgan s-a întors apoi spre rănit, care s-a ridicat mohorât, 
sprijinindu-se pe mâna validă. 

— Şi tu, cine eşti? l-a întrebat el. 

— Am să-ţi spun, a mormăit gigantul. Doar tu singur poţi să fii 
victorios împotriva mea. Nimeni altul decât Morgan nu ar fi 
izbutit să-şi atingă acest scop. Sunt şi eu un pirat, şi chiar 
căpitanul acestui vas. Oamenii mei ţineau înainte de toate să nu- 
şi rişte viaţa. Şi drept urmare, am transformat corabia mea în 
corabia fantomă. 

— Insă de ce, şi în ce scop ai protejat-o pe această tânără 
fată? Nu te-am cunoscut atât de milos, a reluat Morgan, care-l 
ştia pe gigant. 

— Nu mi-ar servi la nimic să ascund asta multă vreme, a 
răspuns el. Intr-adevár, regula mea era să nu crut pe nimeni. Noi 
am masacrat totul si cánd se captura o tánárá fatá, aceasta era 
prada oamenilor mei. Insá Catharina Ovideo este fiica unei 
doamne, pe care am iubit-o cândva. Nu i-a fost greu, din fericire, 
să descopere metehnele mele şi mi-a mărturisit că eu nu voi 
merge niciodată pe calea cea bună. Si nu a vrut să-şi lege soarta 
de a mea. Dar i-am păstrat amintirea. A fost singurul lucru bun şi 
sfânt care mi-a mai rămas în inimă. lată de ce am protejat-o pe 
Catharina. Şi în înfrângerea mea, în momentul morţii, afirm că te 
cunosc destul ca să ştiu că vei readuce pe această tânără fată în 
braţele părinţilor săi! 

— Cu siguranţă că o voi face, a reluat Morgan pe un ton 
hotărât şi sincer. Tu ai comis foarte multe nelegiuiri, însă această 
faptă bună arată că inima ta este încă în stare de sentimente 
nobile. Toţi oamenii tái au murit. De-acum înainte vei fi 
prizonierul meu si întrucât nu poti să te retii să mai faci vreun 
rău, eu te voi împiedica să o iei de la capăt. 

— Într-adevăr! a spus uriasul cu un aer ironic, în ciuda 
suferințelor sale. Voi şti să mor cum am şi trăit. 

Dintr-un salt, colosul a ajuns la bordură şi s-a aruncat cu capul 
înainte în valuri, unde s-a scufundat imediat, ca un pietroi uriaş... 

Câteva zile mai târziu, într-o fastuoasă locuinţă din Havana, 
domnea o imensă bucurie. 

Morgan se tinuse de cuvânt: într-o noapte, de la corabia lui s-a 
desprins, în linişte şi tăcere, o barcă ce aducea pe ţărmul 
oraşului Havana şi o depunea pe uscat pe Catharina însoţită de 
doica sa. 

Cápitanul portului si onorabila sa sotie nu-si puteau crede 
ochilor. Nu-l lăsau din stránsoarea braţelor pe copilul lor mult 
iubit, ce-l crezuseră atâta vreme cá murise. 

Curând s-a răspândit ca o volbură de colb vestea despre 
aventura senioritei şi despre sfârşitul corăbiei fantomă. 

Şi toţi spaniolii din Havana spuneau vorbind despre Morgan: 

— Acesta-i duşmanul nostru şi este un pirat. Insă suntem 
mândri să avem ca adversar pe un erou atât de nobil şi atât de 
generos! 

